Zuo Fen

Zuo Fen (kinesisk: 左芬, født ca. 255 i Linzi i Kina, død 300) var en kinesisk dikterinne under  Vestlige Jin.

Hennes far ble keiserlig arkivar i Luoyang. Hun fikk en god litterær dannelse og hennes bror, Zuo Si, ble også en kjent forfatter. 

I 272 kom hun til keiserpalasset og ble der en av konkubinene til keiser Wu av Jin. Der forfattet hun Rapsodien om adskillelsestanker, der hun uttrykte frustrasjonen over å være adskilt fra familien og fra resten av verden. Hennes beskrivelse av misnøye med hofflivet, noe som var noe man sjelden så, førte ikke til at hun mistet keiserens gunst. Hun ble tvert i mot gitt høyeste rang blant konkubinene som edle konkubine.

Keiseren bestilte stadig skrifter fra henne, men hun var ofte for syk. Hun spilte ingen rolle under det politiske maktspillet ved hoffet. Da keiserinne Yang Yan døde, skrev hun en sørgesang til hennes ære.

Referanser

Litteratur



Kategori:Kinesiske diktere
Kategori:Personer fra Zibo
Kategori:Personer fra Luoyang
Kategori:Fødsler i 255
Kategori:Dødsfall i 300